Oceánsky výmenník a Golfský prúd.
Morské prúdy priamo vplývajú na naše životy.
Ovplyvňujú naše počasie, klimatické podmienky a mnoho ďalšieho.
Morské a vzdušné prúdy
prenášajú teplo z oblasti rovníka k pólom
a fungujú tak ako veľký motor pre celosvetovú klímu.
V oceánoch existuje veľa morských prúdov.
Takzvaný oceánsky výmenník je pre našu klímu veľmi dôležitý.
Je to kombinácia prúdov,
ktorá vzájomne premiešava vody štyroch z piatich svetových oceánov.
Vytvárajú celosvetový cirkulačný systém.
Oceánsky výmenník sa tiež označuje ako termohalinná cirkulácia,
kde "termo" znamená teplotu
a "halinná" soľ rozpustenú vo vode.
Obe určujú hustotu vody.
Aj keď masy vody môžu byť čiastočne poháňané vetrom,
primárne sú za ich pohyb v oceánoch zodpovedné práve jej rozdielne hustoty.
Teplá voda má nižšiu hustotu a preto stúpa,
kým studená voda naopak klesá.
Hustota vody tiež stúpa s vyšším obsahom soli.
Na rovníku je mimoriadne teplo.
Následkom je veľké vyparovanie a vzostup koncentrácie soli vo vode.
Tu začína Golfský prúd.
Golfský prúd je pre klímu Európy veľmi dôležitý.
S dĺžkou 10 000 km je jedným z najdlhších a najrýchlejších,
a je veľmi teplý.
Rýchlosťou cca 2 m/s prináša k Európe 100 miliónov m³ vody za sekundu.
Trvalo vanúci vietor, juhovýchodný pasát,
tlačí teplú povrchovú vodu na severozápad,
do Mexického zálivu, kde sa zohrieva až na 30 °C.
Rotácia Zeme a západné vetry ho potom nasmerujú
k Európe a rozdelia.
Časť tečie na juh, ďalšia na východ ku Kanárskemu prúdu,
a tretia časť prúdi na sever,
kde ako Severný atlantický prúd uvoľňuje do atmosféry veľké množstvo tepla.
Voda sa tu ochladzuje.
Koncentrácia soli a hustota následkom vyparovania stúpa,
aby následne medzi Grónskom, Nórskom a Islandom klesla.
Tu nájdeme najväčší vodopád na svete.
Tzv. Chimneys (komíny); cca 15 km široké stĺpy vody padajúce do hĺbky až 4000 m.
17 miliónov m³ vody za sekundu,
čo je cca 15-krát viac vody ako vo všetkých riekach na Zemi.
Výsledkom je silný maelstrom (vír), ktorý neustále nasáva ďalšiu vodu,
a ktorý je príčinou, že Golfský prúd sa pohybuje smerom k Európe.
Nespočetné druhy ho používajú pri svojej púti
z Karibiku do severných oblastí.
Ale neprináša nám iba živočíchy;
prichádza s ním tiež obrovská masa teplého vzduchu.
Na produkciu rovnakého tepla, aké prináša k brehom Európy,
by sme potrebovali 1 milión jadrových elektrární.
Preto označujeme Golfský prúd aj ako tepelná pumpa.
Bez neho by tu boli teploty oveľa nižšie,
minimálne o 5 až 10 stupňov.
Namiesto bujných lánov by sme tu mali dlhé zimy
a neúrodnú a snehom pokrytú zem.
V posledných rokoch vedci a učenci v médiách
opakovane vyjadrovali obavy z toho,
že Golfský prúd by sa mohol v dôsledku klimatických zmien zastaviť.
Totiž ak sa ľad a sneh na póloch roztopí,
koncentrácia soli vo vodách okolo Grónska klesne, a zároveň klesne aj jej hustota.
Severný atlantický prúd nebude dostatočne silný,
a tak nebude klesať ako doteraz.
V najhoršom prípade to spôsobí,
že sa Golfský prúd, naša teplotná pumpa, zastaví.
Niektorí klimatickí experti sa ale domnievajú,
že klimatické zmeny dokážu tento efekt kompenzovať.
Vieme, že zmena klímy nie je nič výnimočné;
najmä ak sa pozrieme na históriu Zeme za posledných pár miliónov rokov.
Planéta prešla dobami ľadovými i teplými obdobiami.
V poslednej dobe ľadovej obrovská masa topiacej sa vody ochromila
teplo prinášajúci Severný atlantický prúd, a pokryla severnú hemisféru ľadom.
Vedci majú rozdielne názory na dopad klimatických zmien
na oceánsky výmenník, ale jedna vec je jasná:
Keď dôjde k zmene klímy, komplexný systém oceánskych prúdov a vetrov,
ktorý bol vcelku stabilný od čias poslednej doby ľadovej,
sa zmení spôsobom, ktorému zatiaľ nerozumieme.
Slovenské titulky: Martin Polakovič